送嚴次山
作者：嚴羽
朝代：宋

paragraphs: 四年棲嶺表，三歲客海東。
人生貴安適，奔走成何功。
去年喜歸來，山花春蒙茸。
弟姪各捧觴，一笑生華風。
南山多紫芝，北山多白薇。
雲空汗漫臺，月午生凉輝。
俯仰僅一載，脂車復征西。
豈以丈夫志，萬里猶庭闈。
豈以名山川，待公親品題。
故園松桂林，一一含貞姿。
何時賦歸來，毋令久凝思。